31987R4005
L 377/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 4005/87 НА КОМИСИЯТА
от 23 декември 1987 година
за изменение на Регламент (ЕИО) № 845/72 относно специалните мерки за подпомагане на отглеждането на копринени буби
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. за тарифната и статистическата номенклатура, както и за Общата митническа тарифа (1), изменен с Регламент (ЕИО) № 3985/87 (2), и по-специално член 15 от него,
като има предвид, че Регламент (ЕИО) № 2658/87 на Съвета установява, считано от 1 януари 1988 г., комбинирана стокова номенклатура, основана на хармонизираната система, която отговаря както на условията на Общата митническа тарифа, така и на стоковата номенклатура за външнотърговската статистика на Общността;
като има предвид, че в резултат на това е необходимо описанията на стоките и номерата на тарифните позиции, посочени в Регламент (ЕИО) № 845/72 на Съвета (3), да бъдат формулирани в съответствие с термините, които се използват в Комбинираната номенклатура; като има предвид, че тези адаптации не водят до съществени изменения,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (ЕИО) № 845/72 се заменя със следното:
„1. За да се насърчи дейността на търговските и съвместните търговски организации, насочена към улесняване промените в доставките спрямо пазарните изисквания, Общността може да вземе мерки за подобряване на качеството на копринените буби, попадащи под подпозиция 0106 00 99 от Комбинираната номенклатура, а така също на яйцата на копринените буби, попадащи под подпозиция 0511 99 90 от Комбинираната номенклатура.“
Член 2
Настоящият регламент влиза в сила на 1 януари 1988 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 1987 година.